# 18a etapa del Tour de França de 2011

La 19a etapa del Tour de França de 2011 es disputà el dijous 21 de juliol de 2011 sobre un recorregut de 200,5 km entre Pineròl (Itàlia) i el Coll del Galibier, pel vessant de Serre Chevalier.
L'arribada al cim del Galibier (2.642 m) és la més alta de la història del Tour, superant la que es va fer en la dissetena etapa de l'edició de 1986 al coll de Granon (2.413 m). La victòria fou pel luxemburguès Andy Schleck, amb més de dos minuts de diferència respecte al seu germà Fränk Schleck. Thomas Voeckler conservà el lideratge, tot i que sols per 15" respecte a Andy Schleck. 89 ciclistes arribaren fora de control, entre ells el líder de la classificació dels punts, Mark Cavendish, sent repescats tots pels comissaris.

## Perfil de l'etapa

Etapa amb inici a 355msnm, a Itàlia, sent els primers 50 km plans per a partir d'aquell moment començar a pujar per enllaçar tres colosos alpins considerats de categoria especial: el coll Agnel (km 107), el coll d'Izoard (km 145,5) i el coll del Galibier (km 200,5), on es troba l'arribada. Al cim de l'Agnel el Tour torna a entra a França. L'esprint intermedi del dia es troba a Verzuolo (km 46,5).
Amb motiu del centenari del primer pas del Tour pel Galibier els ciclistes passaren en dues ocasions per aquest colós alpí, ja que l'endemà l'hagueren de superar per l'altre vessant.

## Desenvolupament de l'etapa

Primers quilòmetres moguts en la que molts intentaren entrar en l'escapada bona del dia. Finalment aquesta es formà quan els ciclistes duen més de 40 km i es trobaren a les portes de l'esprint intermedi del dia, a Verzuolo (km 46,5). Va ser una escapada nombrosa, formada per 16 ciclistes entre els quals hi havia Maxime Monfort, Joost Posthuma (Team Leopard-Trek), Rubén Pérez Moreno (Euskaltel–Euskadi), Maksim Iglinski (Astana Qazaqstan Team), Dries Devenyns (QuickStep Cycling Team), Nicolas Roche (AG2R La Mondiale), Leonardo Duque (Cofidis) i Johnny Hoogerland (Vacansoleil-DCM), als quals se'ls uniren en començar la primera ascensió tres corredors més. El grup es va anar trencant a poc a poc, a mesura que l'ascens a l'Agnel es feia més pronunciat. Iglinski va ser el primer a passar pel sostre de la present edició del Tour.
Pel darrere, el gran grup permeté agafar més de 9' als escapats. Durant l'ascens a l'Agnel un petit grup de set ciclistes, amb Robert Gesink (Rabobank ProTeam) al capdavant, intentaren l'escapada, però van ser agafats durant el final del descens. (km 130).
Durant l'ascensió al coll de l'Izoard el Leopard-Trek encapçalà el gran grup, tot preparant l'atac que a mitja ascensió va fer Andy Schleck, que marxà en solitari de la resta de favorits. Al pas pel coll Schleck es trobava a 1' 50" d'Iglinski i superava en 2' 15" la resta de rivals. Schleck, juntament amb Monfort, Roche, Devenyns i Iegor Silin (Team Katusha) agafaren Iglinski a 29 km de meta, quan la diferència respecte al grup del mallot groc se situava al voltant dels 3 minuts. La màxima diferència de Schleck va ser 4' 15" a manca de 15 km. A 12 km de meta va ser Cadel Evans (BMC Racing Team) el que agafà les regnes de la persecució, ja que ningú més ho feia. A 5 km de meta el grup d'Evans, format per 10 corredors, perdé 3' 05" respecte Schleck, que en solitari s'adjudicà la victòria al cim del Galibier. Pel darrere, Contador perdé contacte amb la resta de favorits, perdent tota opció a la victòria final. Voeckler aconseguí mantenir el lideratge per sols 15" en arribar en cinquena posició a l'etapa, a 2' 21" del vencedor.
89 ciclistes arribaren fora de control, entre ells el líder de la classificació dels punts, Mark Cavendish, sent repescats tots pels comissaris. Tots ells van ser sancionats amb 20 punts en la classificació dels punts.

## Esprints

| Esprint intermedi de Verzuolo (km 46,5) Primer Leonardo Duque20 pts Segon Joost Posthuma17 pts Tercer Anthony Delaplace15 pts Quart Dries Devenyns13 pts Cinquè Maarten Tjallingii11 pts Sisè Brent Bookwalter10 pts Setè Markel Irizar9 pts Vuitè Imanol Erviti8 pts Novè Danilo Hondo7 pts Desè Ramunas Navardauskas6 pts Onzè Rubén Pérez Moreno5 pts Dotzè Pablo Urtasun4 pts Tretzè Maksim Iglinski3 pts Catorzè Maxime Monfort2 pts Quinzè Nicolas Roche1 pt | Esprint final del coll del Galibier (km 200,5) Primer Andy Schleck20 pts Segon Fränk Schleck17 pts Tercer Cadel Evans15 pts Quart Ivan Basso13 pts Cinquè Thomas Voeckler11 pts Sisè Pierre Rolland10 pts Setè Damiano Cunego9 pts Vuitè Rein Taaramäe8 pts Novè Tom Danielson7 pts Desè Ryder Hesjedal6 pts Onzè Maksim Iglinski5 pts Dotzè Christian Vande Velde4 pts Tretzè Haimar Zubeldia3 pts Catorzè Jelle Vanendert2 pts Quinzè Alberto Contador1 pt |

## Ports de muntanya

| 1. Coll de l'Agnello. 2.744 m. Categoria especial (km 107,0) (23,7 km al 6,5%) Primer Maksim Iglinski20 pts Segon Johnny Hoogerland16 pts Tercer Dries Devenyns12 pts Quart Maxime Monfort8 pt Cinquè Pablo Urtasun4 pts Sisè Iegor Silin2 pts | 2. Coll d'Izoard. 2.360 m. Categoria especial (km 145,5) (14,1 km al 7,3%) Primer Maksim Iglinski20 pts Segon Nicolas Roche16 pts Tercer Maxime Monfort12 pts Quart Dries Devenyns8 pt Cinquè Iegor Silin4 pts Sisè Andy Schleck2 pts |
* 3. Coll del Galibier. 2.642 m. Categoria especial (km 200,5) (22,8 km al 4,9%)
    Primer Andy Schleck40 pts Segon Fränk Schleck32 pts Tercer Cadel Evans24 pts Quart Ivan Basso16 pt Cinquè Thomas Voeckler8 pts Sisè Pierre Rolland4 pts

## Classificació de l'etapa

| | Ciclista | Equip | Temps |
| 1 | Andy Schleck | Team Leopard-Trek | 6h 07' 56" |
| 2 | Fränk Schleck | Team Leopard-Trek | + 2' 07" |
| 3 | Cadel Evans | BMC Racing Team | + 2' 15" |
| 4 | Ivan Basso | Liquigas-Cannondale | + 2' 18" |
| 5 | Thomas Voeckler | Team Europcar | + 2' 21" |
| 6 | Pierre Rolland | Team Europcar | + 2' 27" |
| 7 | Damiano Cunego | Lampre-ISD | + 2' 33" |
| 8 | Rein Taaramäe | Cofidis | + 3' 22" |
| 9 | Tom Danielson | Garmin-Cervélo | + 3' 25" |
| 10 | Ryder Hesjedal | Garmin-Cervélo | + 3' 31" |

## Classificació general

| | Ciclista | Equip | Temps |
| 1 | Thomas Voeckler | Team Europcar | 79h 34' 06" |
| 2 | Andy Schleck | Team Leopard-Trek | + 15" |
| 3 | Frank Schleck | Team Leopard-Trek | + 1' 08" |
| 4 | Cadel Evans | BMC Racing Team | + 1' 12" |
| 5 | Damiano Cunego | Lampre-ISD | + 3' 46" |
| 6 | Ivan Basso | Liquigas-Cannondale | + 3' 46" |
| 7 | Alberto Contador | Saxo Bank-Sungard | + 4' 44" |
| 8 | Samuel Sánchez | Euskaltel–Euskadi | + 5' 20" |
| 9 | Tom Danielson | Garmin-Cervélo | + 7' 08" |
| 10 | Jean-Christophe Péraud | AG2R La Mondiale | + 9' 27" |
| Classificació per punts Ciclista Equip Total 1r Mark Cavendish Team HTC-High Road 300 pts 2n José Joaquín Rojas Movistar Team 285 pts 3r Philippe Gilbert Omega Pharma-Lotto 230 pts Per haver arribar fora de control i haver estat repescats pels comissaris, Mark Cavendish i Philippe Gilbert van ser penalitzats amb 20 punts. | Classificació de la muntanya Ciclista Equip Total 1r Jelle Vanendert Omega Pharma-Lotto 74 pts 2n Samuel Sánchez Euskaltel–Euskadi 72 pts 3r Andy Schleck Team Leopard-Trek 70 pts |
| Classificació del millor jove Ciclista Equip Temps 1r Rein Taaramae Cofidis 79h 43' 42" 2n Pierre Rolland Team Europcar + 33" 3r Rigoberto Urán Team Sky + 3' 10" | Classificació per equips Equip Temps 1r Garmin-Cervélo 238h 16' 08" 2n AG2R La Mondiale + 10' 30" 3r Team Leopard-Trek + 11' 06" |

## Abandonaments

* Leonardo Bertagnolli (Lampre-ISD): abandona.

## Enllaços externs

* 18a etapa al web oficial del Tour

## Notes i referències

* ↑ Recorregut de la 18a etapa
* ↑ Resum de la 18a etapa al web oficial (castellà)